
	Θεατρικό Αναλόγιο

Αντρόνικος ή ο Ζωγκράφος

της  Ευρυδίκης Περικλέους-Παπαδοπούλου

στο Σπίτι της Κύπρου

σε συνεργασία με το Κυπριακό Κέντρο του Διεθνούς Ινστιτούτου Θεάτρου

στο πλαίσιο της νέας σειράς θεατρικών αναλογίων με τον γενικό τίτλο

Νέες κυπριακές θεατρικές φωνές

Την Τρίτη 24 Μαΐου 2016 και ώρα 20:30, η Πρεσβεία της Κυπριακής Δημοκρατίας-Σπίτι της Κύπρου και το Κυπριακό Κέντρο του Διεθνούς Ινστιτούτου Θεάτρου διοργάνωσαν το Θεατρικό Αναλόγιο με το έργο Αντρόνικος ή ο Ζωγκράφος της Ευρυδίκης Περικλέους-Παπαδοπούλουπου που πραγματοποιήθηκε στο πλαίσιο της νέας σειράς θεατρικών αναλογίων με τον γενικό τίτλο Νέες κυπριακές θεατρικές φωνές.

Τη σκηνοθετική επιμέλεια του έργου είχε  η Μαρία Μανναρίδου Καρσερά.

Ερμήνευσε ο ηθοποιός Νεκτάριος Θεοδώρου.

Το έργο που πρωτοπαρουσιάσθηκε τον Μάιο 2015, στο πλαίσιο του προγράμματος Play On!, το οποίο οργανώθηκε από τον Θεατρικό Οργανισμό Κύπρου και το Κυπριακό Κέντρο του Διεθνούς Ινστιτούτου Θεάτρου, είναι εμπνευσμένο από τη ζωή και το έργο του Κώστα Στάθη (1913-1987), ενός από τους πρωτοπόρους ζωγράφους της Σύγχρονης Κυπριακής Τέχνης.

Η Μορφωτικός Σύμβουλος κ. Μαρία Παναγίδου καλωσόρισε τους παρευρισκομένους και στη συνέχεια τον λόγο πήρε ο κ. Νικηφόρος Ορφανός, Μέλος του Διοικητικού Συμβουλίου του Πολιτιστικού Ιδρύματος Τράπεζας Κύπρου, ο οποίος έκανε σύντομη αναφορά για τη ζωή και το έργο του ζωγράφου. 

Μετά το πέρας της παράστασης η συγγραφέας του έργου κ. Ευρυδίκη Περικλέους ευχαρίστησε όλους όσοι συνετέλεσαν στην πραγματοποίηση της παράστασης και αναφέρθηκε στην πορεία της έρευνάς της για τον ζωγράφο Κώστα Στάθη.

